Kemmlent abrid-nsent lḥant ddeqs, ɛeddant ḥebsent, ddment-d ad ččent, tagujilt-nni tečča daγen seg uγrum-nni amerγan, tuγal tessuter-as i tikkelt niḍen ad as-tefk ad tsew, taqcict tugi tenna-as: « Ur am-ttakeγ ara alamma tekkseḍ-iyi-d tiṭ-nni inem tis snat ». Taqcict tameγbunt ur tesbir i fad-nni, tɛedda tekkes-as-d daγen tiṭ-nni tis snat. Lḥant akken tagujilt-nni ur tettwali ara abrid, ur teẓri anda i teggar iḍarren-is, zaɛma teṭṭef-as temcumt-nni n wetma-s afus,leḥḥunt ar almi wwḍent γer yiwet n teẓgi meqqret mačči d kra, tɛedda teqcict tamcumt tḍegger-d tiṭ-is ɣef ukessar twala aceḥraraf annect-ilat, tekker temcumt tesseqluli weltma-s-nni taderɣalt, ma d nettat tkemmel abrid-is γer taddart n ccix, tewweḍ deg tameddit γer uxxam n ccix tenna-asen: « A yat n uxxam ldit-iyi-d tawwurt nekkini d tislit n uxxam, d weltma-s n umeksa ». Dγa skecmen-tt γer uxxam. Ma yella d ultma-s nni tetteqluli, tetteqluli almi i dtṭṭerḍeq rrif n uxxam n yiwen n useyyad, akken d-yeweḍ useyyad-nni ɣer uxxam-is, yufa-tt-id deg berranni yewhem yenna-as: « A tamexluqt-agi d acu ara txeddmed dagi uḥed-m?! » Taqcict fefqeɣ tazwara, tuɣal teḥka-as-d tadyant amek i tella, tessuter deg-s ad tt-yawi s axxam, argaz yugi , yenna-as: « Sεiγ tameṭṭut dayen i d-lweḥc lukan ad kem-awiɣ yid-i ad iyi-d-mmager s yiqjemyar », taqcict tettḥellil deg-s ar almi i yeqbel, yewwi-tt, akken yekcem kan tewwet-t-id tmeṭṭut-is, tenna-as: « Ay amjaḥ nekkt ur d ayitezmireḍ ara terniḍ takna ara k-icummen ay amcum!? ». Tenṭeq-d teqcict-nni tenna-as: « S leɛnaya n